普慈郡池板橋頹壊更爲石橋
作者：郭印
朝代：宋

paragraphs: 蓮塘十畝方，中作長橋渡。
荒荒歲月老，烈烈風雨蠧。
板面拆已穿，梁脊橈而腐。
我來日曵杖，往往不能步。
平生歷險危，所至靡驚懼。
唯持忠信行，似有神物護。
但憂強童子，失足或顛仆。
乃伐南山石，甃成如砥路。
曾微十日勞，遂享百年固。
悵昔用材力，其費一何巨。
前人豈不思，襲舊終莽鹵。
作詩示兒曺，萬事長要慮。